pythainlp/thai_wikipedia_clean_20230101 huggingface dataset:
คูฟีโน้มน้าวให้พ่อแม่ส่งเธอไปเรียนหนังสือสำเร็จ เธอเป็นผู้หญิงคนเดียวในบ้านที่มีโอกาสทางการศึกษา เธอต้องการจะศึกษาต่อด้านแพทยศาสตร์แต่ก็ต้องล้มเลิกหลังตอลิบานขึ้นมาปกครองในปี 1996 และสั่งห้ามไม่ให้ผู้หญิงมีโอกาสในการเรียนหนังสือ หลังตอลิบานถูกโค่นไปในปี 2001 เธอกลับไปเรียนหนังสืออีกครั้ง และจบการศึกษาด้านบริหารธุรกิจจากมหาวิทยาลัยเปรสตันในประเทศปากีสถาน
อาชีพทางการเมือง.
คูฟีเริ่มเข้าสู่การเมืองในปี 2001 หลังตอลิบานถูกโค่นล้ม เธอสนับสนุนและเรียกร้องการศึกษาในเด็กผู้หญิง นับตั้งแต่ปี 2002 ถึง 2004 คูฟีทำงานร่วมกับยูนิเซฟเป็นเข้าหน้าที่ปกป้องเด็ก (Child Protection Officer) จากความรุนแรง
เธอมุ่งเน้นเป้าหมายไปที่การพัฒนาสิทธิสตรี รวมถึงร่างกฎหมายเพื่อให้มีการก่อสร้างถนนที่เชื่อมต่อหมู่บ้านห่างไกลต่าง ฟ เข้ากับสถาบันการศึกษาและหน่วยงานดูแลสุขภาพ ในปี 2009 เธอได้ร้างกฎหมายการกำจัดความรุนแรงต่อสตรี (Elimination of Violence Against Women; EVAW) ขึ้น และเข้าสู่สภาในปี 2013 แต่ถูกต่อต้านและคัดค้านโดยสภาชิกสภาที่เป็นอนุรักษนิยมซึ่งมองว่าเป็นกฎหมายที่ขัดกับหลักของศาสนาอิสลาม อย่างไรก็ตาม กฎหมายถูกบังคับใช้ทั่วประเทศ และถูกนำมาประกอบการตัดสินคดีความในศาลอยู่
เธอรอดชีวิตจากการถูกลอบสังหารหลายครั้ง และเคยถูกยิงอย่างน้อยหนึ่งครั้งในปี 2010 ใกล้กับเมืองตอราบอรา
คูฟีตั้งใจจะลงสมัครเลือกตั้งประธานาธิบดีปี 2014 โดยชูเรื่องการสันบสุนสิทธิเท่าเทียมในสตรี, การศึกษาแบบครอบคลุม และการต่อต้านการคอร์รัปชั่น อย่างไรก็ตาม คณะกรรมการเลือกตั้งขยับวันที่ปิดรับสมัครเป็นเดือนตุลาคม ปี 2013 ทำให้เธอลงสมัครไม่ได้เนื่องจากอายุยังไม่ถึง 40 ปีตามกฎหมายกำหนด
ในวันที่ 14 สิงหาคม 2020 เธอถูกยิงเข้าที่แขนจากความพยายามลอบสังหารใกล้กับคาบูลขณะเดินทางกลับจากปาร์วัน
ภายหลังการเข้ายึดครองของตอลิบานในปี 2021 เธอเคยให้สัมภาษณ์เกี่ยวกับการที่สหรัฐถอนกำลังจากอัฟกานิสถาน เธอระบุว่าสิ่งที่สหรัฐทำคือการทอดทิ้งผู้หญิงในอัฟกานสิถาน และเธอผิดหวังกับการตัดสินใจของสหรัฐเป็นอย่างมาก
โรงแรมคอรินเธีย คาร์ทูม
โรงแรมคอรินเธีย คาร์ทูม  เป็นโรงแรมห้าดาวในคาร์ทูม เมืองหลวงของประเทศซูดาน ตั้งอยู่ตรงจุดบรรจบกันของแม่น้ำไนล์น้ำเงินกับแม่น้ำไนล์ขาว ในย่านศูนย์กลางของเมือง ติดกับสะพานตูตี
โรงแรมเปิดให้บริการในวันที่ 17 สิงหาคม 2008 มีชั้นห้องพัก 18 ชั้น, ห้องพัก 173 ห้อง และห้องสวีท 57 ห้อง ภัตตาคารและร้านกาแฟ 6 ร้าน และสิ่งอำนวยความสะดวกอื่น ๆ
โรงแรมสร้างและสนับสนุนทางทุนทรัพย์โดยรัฐบาลลิเบียด้วยมูลค่ามากกว่า 80 ล้านยูโร โรงแรมจึงเป็นที่รู้จักในชื่อ "ไข่ของกัดดาฟี"
Corinthia Hotel Khartoum
ปัทมสัมภวะ
ปัทมสัมภวะ หรือ ปัทมสมภพ (สันสกฤต: ปทฺมสํภว; "ผู้เกิดจากดอกบัว") หรือที่รู้จักในชื่อ คุรุริมโปเช หรือ คุรุรินโปเช เป็นพระสงฆ์วัชราจารย์ผู้เทศนาและเผยแผ่ศาสนาพุทธวัชรยานในทิเบตราวคริสต์ศตวรรษที่ 8-9 แหล่งข้อมูลทิเบตยุคแรก ๆ หลายฉบับ เช่น "พันธสัญญาบา" ระบุว่าคุรุเดินทางมายังทิเบตในคริสต์ศตวรรษที่ 8 และช่วยสร้างอารามซัมเย อารามพุทธแห่งแรกในทิเบต อย่างไรก็ตาม ไม่เป็นที่ทราบแน่ชัดเกี่ยวกับคุรุในฐานะบุคคลในประวัติศาสตร์นอกเหนือไปจากบทบาทในศาสนาพุทธแบบวัชรยานและแบบทิเบต
ต่อมา คุรุปัทมสัมภวะเป็นที่รู้จักในฐานะบุคคลสำคัญต่อการเปลี่ยนผ่านทิเบตสู่ศาสนาพุทธ ปรากฏหลักฐานบันทึกต่าง ๆ นับตั้งแต่คริสต์ศตวรรษที่ 12 เกี่ยวกับคุรุปัทมสัมภวะ ในฐานะผู้ควบคุมวิญญาณและเทพเจ้าทิเบตทั้งปวง รวมถึงเป็นผู้ซ่อนคัมภีร์ลับมากมาย ("เตร์มา") เพื่อให้ผู้ที่เหมาะสมมาค้นพบในอนาคตกาล ญังกรัล ญิมา ออเซร์ (ค.ศ. 1124–1192) เป็นผู้ประพันธ์ "Zangling-ma" (ประคำมณี) บันทึกประวัติของคุรุปัทมสัมภวะที่เก่าแก่ที่สุด นักวิชาการถือกันว่าญังกรัลเป็น "หนึ่งในผู้วางรากฐานตำนานของปัทมสัมภวะ และเป็นคนแรกที่เชื่อมโยงคุรุปัทมสัมภวะเข้ากับซ็อกเชิน (ความประเสริฐยิ่ง)"
ในศาสนาพุทธแบบทิเบตยุคใหม่นับถือปัทมสัมภวะในฐานะพระอนาคตพุทธเจ้าที่พระศากยมุนีพุทธเจ้าทรงทำนายไว้ ตามธรรมเนียมถือว่าอาจารย์เยเช ซ็อกญัล และ มณทารวา ล้วนเป็นศิษยานุศิษย์ของคุรุปัทมสัมภวะ นิกายญิงมาปะถือว่าคุรุเป็นผู้ก่อตั้งนิกายของตน และตามธรรมเนียมญิงมาปะยังเชื่อว่าเชื้อสายซ็อกเชินมีต้นกำเนิดจากการับ โดร์เจ และสืบทอดสายตรงมาสู่ปัทมสัมภวะ
ปัทมสมภพ
รัฐการณาตกะ
มัสยิดสีน้ำเงิน (เยเรวาน)
มัสยิดสีน้ำเงิน (; Blue Mosque) เป็นมัสยิดนิกายชีอะฮ์ในเยเรวาน ประเทศอาร์มีเนีย สร้างขึ้นในศตวรรษที่ 18 ถือเป็นสิ่งก่อสร้างสำคัญจากยุคอาร์มีเนียใต้ปกครองของอิหร่าน ปัจจุบันมัสยิดสีน้ำเงินเป็นมัสยิดแห่งเดียวในประเทศอาร์มีเนียที่ยังคงมีการใช้งานในฐานะศาสนสถานอยู่ โดยประเทศอาร์มีเนียมีประชากรมุสลิมอยู่เป็นส่วนน้อย ราว 812 ถึง 1,000 คน หรือคิดเป็น 0.03% ของประชากร ในปี 2013 รัฐมนตรีกระทรวงวัฒนธรรมของอาร์มีเนียแถลงระบุว่ามีความพยายามอย่างมากที่จะเสนอชื่อให้มัสยิดสีน้ำเงินได้รับการขึ้นทะเบียนเป็นแหล่งมรดกโลกของยูเนสโก
แหล่งข้อมูลอาร์มีเนียและตะวันตกบางส่วนระบุว่ามัสยิดเป็นมัสยิดแบบอิหร่าน/เปอร์เซีย นักมานุษยวิทยาและชาติพันธุ์วรรณา Tsypylma Darieva ระบุว่า "ในสื่อท้องถิ่นและวาทกรรมของทางการ มัสยิดสีน้ำเงินถูกนำไปเกี่ยวข้องกับ [...] ความสัมพันธ์ระหว่างประเทศใหม่ของอาร์มีเนียกับอิหร่าน และปรากฏการเรียกมัสยิดสีน้ำเงินว่า ‘มัสยิดเปอร์เซีย’ เป็นเฉพาะ"
นักข่าว Thomas de Waal ระบุว่าการเรียกมัสยิดนี้ว่าเป็นมัสยิดอิหร่าน/เปอร์เซียนั้นเป็น "การปกปิดข้อเท็จจริงที่ว่าชาวมุสลิมส่วนใหญ่ที่มามัสยิดนี้ในเวลาที่มัสยิดถูกสร้าง (ทศวรรษ 1760) ควรจะเป็นชาวอาเซอร์ไบจานมากกว่า" นอกจากนี้ Darieva ยังระบุว่ามัสยิดเคยใช้เป็นมัสยิดใหญ่ของ "ชาวมุสลิม (ส่วนใหญ่เป็นประชากรอาเซอร์) ในเยเรวานจนถึงทศวรรษ 1920"
ในขณะที่ในประเทศอาเซอร์ไบจาน มัสยิดนี้ถิอว่าเป็นมรดกของอาเซอร์ไบจานในเยเรวาน รวมถึงเคยมีเจ้าหน้าที่ระดับสูงของรัฐบาลอาเซอร์ไบจานกล่าวไว้ว่ามัสยิดเป็น "ศูนย์กลางของศาสนิกชนชาวอาเซอร์ไบจานที่ใหญ่ที่สุดในเยเรวาน" หนังสือปี 2007 ชื่อ "War against Azerbaijan: Targeting Cultural Heritage" (สงครามต่ออาเซอร์ไบจาน: การพุ่งเป้าไปที่มรดกทางวัฒนธรรม) ของกระทรวงการต่างประเทศอาเซอร์ไบจานและมูลนิธิไฮย์ดาร์ อะลีเยฟ ระบุว่าการปรับปรุงและบูรณะมัสยิดในทศวรรษ 1990 มีเป้าหมายที่จะ "นำเสนอมัสยิด[ใหม่]ในฐานะมัสยิดเปอร์เซีย" ในชณะที่นักวิชาการอิสระชาวอาร์มีเนีย Rouben Galichian ปฏิเสธคำกล่าวอ้างดเงกล่าวไว้ในหนังสือปี 2009 ชื่อ "Invention of History" (ประวัติศาสตร์ที่สร้างขึ้น) ว่า "มัสยิดทุกมัสยิด[ในเยเรวาน]ที่สร้างขึ้นระหว่างปี 1635 ถึงทศวรรษ 1820 สร้างขึ้นโดยชาวอิหร่าน ซึ่งทราบดีว่าประชากรมุสลิมส่วนใหญ่ทั้งที่เป็นและไม่เป็นชาวอิหร่านก็นับถือนิกายชีอะฮ์ทั้งนั้น มัสยิดเหล่านี้จึงคล้ายคลึงกันมาก ฉะนั้นจึงเป็นการยากมากที่จะเข้าใจมัสยิดสีน้ำเงินในฐานะ 'มัสยิดอาเซอร์' เพราะ 'มัสยิดอาเซอร์' มันไม่มีอยู่ตั้งแต่แรก"
Twelver Shia
เจ้าชายแรนีเยที่ 3 องค์อธิปัตย์แห่งโมนาโก
เจ้าชายเลโอพ็อลท์ เคลเม็นท์แห่งซัคเซิน-โคบวร์คและโกทา
เจ้าชายเลโอพ็อลท์ เคลเม็นท์แห่งซัคเซิน-โคบวร์คและโกทา  ประสูติเมื่อวันที่ 19 กรกฎาคม พ.ศ. 2421 ณ ประเทศสโลวาเกีย เป็นพระโอรสพระองค์ใหญ่ในเจ้าชายฟิลลิพแห่งซัคเซิน-โคบวร์คและโกทาและเจ้าหญิงหลุยส์แห่งเบลเยียม เป็นพระราชนัดดาในสมเด็จพระเจ้าเลออปอลที่ 2 แห่งเบลเยียม มีพระน้องนาง 1 พระองค์คือเจ้าหญิงโดโรเทอาแห่งซัคเซิน-โคบวร์คและโกทาซึ่งทั้งพระองค์และพระน้องนางเป็นสมาชิกนิกายโรมันคาทอลิกในราชวงศ์ซัคเซิน-โคบวร์คและโกทา พระองค์ทรงได้รับการตั้งพระนามตามสมเด็จพระเจ้าเลออปอลที่ 2 แห่งเบลเยียม พระราชอัยกา (ตา)
เจ้าชายเลโอพ็อลท์ เคลเม็นท์แห่งซัคเซิน-โคบวร์คและโกทา สิ้นพระชนม์เมื่อวันที่ 27 เมษายน 2459 พระชันษา 37 ปี
ราชินีเนเฮเลเนีย
โรงพยาบาลมหาวิทยาลัยบูรพา
โรงพยาบาลมหาวิทยาลัยบูรพา  เป็นโรงพยาบาลเพื่อการเรียนการสอนของมหาวิทยาลัย สังกัดคณะแพทยศาสตร์ มหาวิทยาลัยบูรพา โดยตั้งอยู่ในอำเภอเมืองชลบุรี จังหวัดชลบุรี ซึ่งเป็นโรงพยาบาลที่มีความสามารถในบริการระดับตติยภูมิขั้นสูง
ศูนย์วิทยาศาสตร์สุขภาพ มหาวิทยาลัยบูรพา (เดิมคือ"โครงการศูนย์การแพทย์") ได้รับการบริจาคโดยพลเอก อาทิตย์ กำลังเอก ซึ่งเปิดดำเนินการเมื่อวันที่ 31 สิงหาคม พ.ศ. 2527 ศูนย์นี้เป็นอาคาร 2 ชั้น คล้ายกับโรงพยาบาลชุมชนอื่น ๆ ที่มีอยู่เดิม โดยมีวัตถุประสงค์เพื่อให้บริการทางการแพทย์แก่ประชาชนในท้องถิ่น พร้อมด้วยศักยภาพในการเป็นสถาบันฝึกอบรม ครั้นภายใน พ.ศ. 2528 แผนกผู้ป่วยนอกได้ขยายตัว และศูนย์ดังกล่าวสามารถทำคลอดได้ตลอด 24 ชั่วโมง กระทั่งใน พ.ศ. 2551 หลังจากการปฏิรูปในมหาวิทยาลัย ได้มีการโอนการดำเนินงานของโรงพยาบาลไปสังกัดคณะแพทยศาสตร์
Burapha University Hospital
แผ่นดินไหวในทะเลญี่ปุ่น ค.ศ. 1983
แผ่นดินไหวในทะเลญี่ปุ่น ค.ศ. 1983  เกิดขึ้นเมื่อวันที่ 26 พฤษภาคม ค.ศ. 1983 เวลา 11:59 น. ตามเวลาท้องถิ่น แผ่นดินไหวมีขนาด 7.8 เกิดขึ้นในทะเลญี่ปุ่นทางตะวันตกของเมืองโนชิโระจังหวัดอากิตะ ห่างจากแผ่นดินประมาณ 100 กม. มีผู้เสียชีวิต 104 ราย แผ่นดินไหวครั้งนี้ทำให้เกิดสึนามิซัดตามแนวชายฝั่งโดยเฉพาะจังหวัดอาโอโมริและจังหวัดอากิตะและชายฝั่งตะวันออกของคาบสมุทรโนโตะ คลื่นสึนามิที่สูงกว่า 10 เมตร พัดทำลายท่าเรือประมงเมืองวาจิมะบนคาบสมุทรโนโตะได้รับการออกอากาศทางโทรทัศน์ ในบางพื้นที่มีคลื่นสูงเกินกว่า 10 เมตร สึนามิยังส่งผลกระทบไปยังเกาหลีใต้
เปลือกโลก.
ด้านตะวันตกเฉียงเหนือของเกาะฮนชูตั้งอยู่บนรอยต่อของแผ่นเปลือกโลกทางตะวันออกเฉียงใต้ของทะเลญี่ปุ่น ซึ่งเป็นพื้นที่เปลือกโลกภาคพื้นสมุทรเกิดขึ้นโดยแอ่งโค้งด้านหลังที่ก่อตัวขึ้นในยุคชาเชียนจนถึงสมัยไมโอซีนตอนกลาง แอ่งตะกอนที่เกี่ยวข้องทำให้เกิดรอยเลื่อนขยาย ปัจจุบันพื้นที่กําลังถูกเปลี่ยนรูปโดยเกิดจากการแปรสัณฐานแรงขับทำให้เกิดการผกผันของแอ่งก่อนหน้าจากกระบวนการเหล่านี้ทำให้เกิดการคดโค้งโก่งงอของหิน มีการคาดการว่าชายฝั่งตะวันตกเฉียงเหนือของเกาะฮนชูเป็นเขตย่อยใหม่ที่จะอุบัติขึ้นในอนาคต แต่ยังคงมีความไม่แน่นอนเกี่ยวกับความเป็นไปของแผ่นโอค็อตสค์และตําแหน่งที่แม่นยําของรอยต่อระหว่างแผ่นในทะเลญี่ปุ่นยังคงมีอยู่
แผ่นดินไหวสั่นสะเทือนนานประมาณ 60 วินาที รอยเลื่อนของแผ่นดินไหวเป็นแบบย้อนกลับ ความเสียหายจากแผ่นดินไหวส่วนใหญ่เกิดจากแผ่นดินเหลว ทำให้บ้านเรือนพังเสียหายและเกิดอุบัติเหตุทางถนนและทางรถไฟเป็นจำนวนมาก แผ่นดินเหลวสร้างความเสียหายอย่างมากในญี่ปุ่นนับตั้งแต่แผ่นดินไหวนีงาตะในปี พ.ศ. 2507 มีการออกคำเตือนสึนามิ 14 นาทีหลังจากที่เกิดแผ่นดินไหว คลื่นลูกแรกมาถึงชายฝั่ง 12 นาทีหลังจากแผ่นดินไหวโดยมีความสูงสูงสุด 14.9 เมตร สึนามิมาถึงเกาหลีใต้ประมาณ 1 ชั่วโมงหลังจากเกิดแผ่นดินไหวทำให้มีผู้เสียชีวิตสามคนในเกาหลีใต้
ภาคิน สมมิตรธนกุล
ภาคิน สมมิตรธนกุล หรือ ภาคิน สมมิตร เป็นนักการเมืองชาวไทย ได้รับเลือกตั้งเป็นสมาชิกสภาผู้แทนราษฎรแบบบัญชีรายชื่อครั้งแรก เมื่อปี 2544 สังกัดพรรคไทยรักไทย ปัจจุบันสังกัดพรรคพลังประชารัฐ ภาคินเป็นหนึ่งในกรรมการวาระเริ่มแรกของมูลนิธิบ้านเลขที่ 111 และเป็นประธานกรรมการบริหารบริษัท อยุธยาพลังงานสะอาด จำกัด ผู้บุกเบิกพลังงานทดแทนในยุคแรกของประเทศไทย
ภาคิน สมมิตรธนกุล หรือ ภาคิน สมมิตร เกิดเมื่อวันที่ 6 เมษายน พ.ศ. 2505 สำเร็จการศึกษารัฐศาสตรมหาบัณฑิต (การปกครอง) จากมหาวิทยาลัยธรรมศาสตร์ และปรัชญาดุษฎีบัณฑิต (รัฐประศาสนศาสตร์) จากมหาวิทยาลัยบูรพา
ภาคิน เริ่มงานการเมืองกับพรรคไทยรักไทย โดยการลงสมัครรับเลือกตั้งสมาชิกสภาผู้แทนราษฎรแบบบัญชีรายชื่อ ลำดับที่ 76 ได้เลื่อนขึ้นมาเป็นสมาชิกสภาผู้แทนราษฎรแทนตำแหน่งที่ว่าง ซึ่งนายพงษ์ศักดิ์ รักตพงศ์ไพศาล ลาออกเมื่อวันที่ 3 เมษายน พ.ศ. 2546 ต่อมาในปี 2550 เขาถูกตัดสิทธิ์ทางการเมืองเป็นเวลา 5 ปี จากการเป็นกรรมการบริหารพรรคไทยรักไทย ซึ่งถูกตุลาการรัฐธรรมนูญวินิจฉัยให้ยุบพรรค
ภาคิน ย้ายไปร่วมงานกับพรรคพลังประชารัฐ ในกลุ่มของ ร.อ.ธรรมนัส พรหมเผ่า และได้ลงสมัครรับเลือกตั้งสมาชิกสภาผู้แทนราษฎรแบบบัญชีรายชื่อ ในปี 2562 ลำดับที่ 26 แต่ไม่ได้รับเลือกตั้ง ต่อมาได้รับแต่งตั้งเป็นผู้ช่วยเลขานุการรัฐมนตรีว่าการกระทรวงแรงงาน จนถึงเดือนกันยายน พ.ศ. 2563 กระทั่งในเดือนเมษายน พ.ศ. 2565 นายวิเชียร ชวลิต ส.ส.แบบบัญชีรายชื่อ ขอลาออกจากตำแหน่ง ภาคินจึงได้เลื่อนขึ้นมาดำรงตำแหน่งแทน
ภาคิน สมมิตรธนกุล ได้รับเลือกตั้งเป็นสมาชิกสภาผู้แทนราษฎรมาแล้ว 2 สมัย
ภาคิน สมมิตร
วัดสมานมิตร (จังหวัดนครราชสีมา)
วัดสมานมิตร เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลหนองงูเหลือม อำเภอเฉลิมพระเกียรติ จังหวัดนครราชสีมา มีเนื้อที่ 23 ไร่ 2 งาน 30 ตารางวา ปัจจุบันมีพระครูโอภาสศีลคุณ (หลวงพ่อไสว) เป็นเจ้าอาวาสวัดสมานมิตร และ พระปลัดจรูญ โกสโล เป็นรองเจ้าอาวาส
วัดสมานมิตรเดิมเรียกว่า วัดเสม็ด ตามชื่อของหมู่บ้านและมีต้นเสม็ดขึ้นอยู่ทางทิศตะวันตกของวัดจำนวนมาก ต่อมาเปลี่ยนชื่อมาเป็น "วัดสมานมิตร" เนื่องจากวัดนี้เป็นศูนย์รวมแรงศรัทธาของชาวบ้านเสม็ดและชาวบ้านโพธิ์น้อยที่มักจะมาทำบุญร่วมกัน แสดงถึงความสมานฉันท์ของชาวบ้านทั้งสองหมู่บ้าน ได้รับพระราชทานวิสุงคามสีมา เมื่อวันที่ 5 ธันวาคม พ.ศ. 2439 ได้รับพระราชทานวิสุงคามสีมาครั้งหลังเมื่อวันที่ 29 มิถุนายน พ.ศ. 2559
อาคารเสนาสนะที่สำคัญ ได้แก่ อุโบสถหลังใหม่ ภายในประดิษฐานพระพุทธชินราช (จำลอง) นอกจากนี้ใต้ฐานของอุโบสถยังเป็นที่สำหรับการทำพิธีลอดโบสถ์ และเป็นที่ประดิษฐานพระพุทธรูปหลวงพ่อโสธรจำลอง พระแก้วมรกตจำลอง และพระประจำวันเกิด ส่วนอุโบสถเก่า ภายในมีรูปหล่อหลวงพ่ออ๊อด โอภาโส อดีตเจ้าอาวาสวัดสมานมิตร หลวงพ่อดีวัดหนองจอก และหลวงพ่อจำลอง สิริภทฺโธวัดหนองจอก หลวงปู่ใหญ่เฉลิมพระเกียรติ เป็นพระพุทธรูปสมเด็จองค์ปฐมองค์แรกที่ใหญ่ที่สุดในอำเภอเฉลิมพระเกียรติสร้างเพื่อเทิดพระเกียรติในพระบาทสมเด็จพระมหาภูมิพลอดุลยเดชมหาราช บรมนาถบพิตร ขณะทรงครองราชย์ ครบ 70 พรรษา
ฮิวโก เอคิไท
ฮิวโก เอคิไท (; เกิด 20 มิถุนายน ค.ศ. 2002) เป็นนักฟุตบอลอาชีพชาวฝรั่งเศสเชื้อสายแคเมอรูน ปัจจุบันเล่นในตำแหน่งกองหน้าให้กับ ปารีแซ็ง-แฌร์แม็ง ในลีกเอิง โดยยืมตัวมาจากแร็งส์
เมื่อวันอาทิตย์ที่ 12 กรกฎาคม ค.ศ. 2020 เอคิไทได้เซ็นสัญญาอาชีพฉบับแรกกับแร็งส์ เขาเปิดตัวกับทีมชุดใหญ่ในลีกเอิงในนัดที่แพ้ให้กับลอริยองต์ 3-1 เมื่อวันเสาร์ที่ 17 ตุลาคมปีเดียวกัน ในวันศุกร์ที่ 29 มกราคม ค.ศ. 2021 เอคิไท ได้ย้ายไปเล่นให้กับสโมสร Vejle Boldklub ใน ซูเปอร์ลีกา ของเดนมาร์กด้วยสัญญายืมตัวจนจบฤดูกาล
เมื่อวันที่ 26 กันยายน ค.ศ. 2021 เขาทำประตูที่ 2 และ 3 ให้กับแร็งส์ในการเอาชนะน็องต์ 3-1 ในฐานะผู้เล่นสำรอง ในเดือนมกราคม ค.ศ. 2022 หรือช่วงตลาดซื้อขายหน้าหนาว เอคิไท ปฏิเสธการย้ายไปยัง นิวคาสเซิลยูไนเต็ด ประธานสโมสรแร็งส์กล่าวว่า "ยังมีประวัติศาสตร์ที่จะเขียนร่วมกัน"
เมื่อวันที่ 16 กรกฎาคม ค.ศ. 2022 ปารีแซ็ง-แฌร์แม็ง ประกาศเซ็นสัญญายืมตัว เอคิไท แบบยืมตัวตลอดฤดูกาล พร้อมออปชั่นซื้อขาดในราคา 35 ล้านยูโร พร้อมโบนัส ตามแหล่งที่มาหลายแหล่ง ตัวเลือกการซื้อในข้อตกลงถือเป็นข้อบังคับ
เอคิไท เกิดในฝรั่งเศสโดยมีพ่อเป็นชาวแคเมอรูนและแม่เป็นชาวฝรั่งเศส โดยเขาติดทีมชาติฝรั่งเศสรุ่นอายุไม่เกิน 20 ปี
วัดหัวสะพาน (จังหวัดนครราชสีมา)
วัดหัวสะพาน เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลในเมือง อำเภอเมืองนครราชสีมา จังหวัดนครราชสีมา อาณาเขตทิศเหนือ จรดสถานีรถไฟชุมทางถนนจิระ ด้านทิศใต้ จรดหัวทะเล หัวหนองบัว และหัวหนองปรือ ด้านทิศตะวันออก ติดทุ่งทะเล ด้านทิศตะวันตก จรดวัดหลวงตาหินและวัดหลวงตาขาว ซึ่งอยู่ในพื้นที่ติดกัน
วัดหัวสะพานตั้งวัดเมื่อวันที่ 15 กรกฎาคม พ.ศ. 2374 ซึ่งชาวบ้านหัวสะพานและสัตบุรุษผู้มีจิตศรัทธาได้ร่วมกันก่อขึ้น วัดได้รับพระราชทานวิสุงคามสีมาเมื่อวันที่ 25 สิงหาคม พ.ศ. 2502
อาคารเสนาสนะที่สำคัญ ได้แก่ อุโบสถ ศาลาการเปรียญ กุฏิสงฆ์ หอกลอง หอระฆัง ศาลาบำเพ็ญกุศล และฌาปนสถาน ภายในวัดมีสำนักงานพระพุทธศาสนาจังหวัดนครราชสีมา เมื่อจากพื้นที่ตรงนี้เป็นที่ราบสูง หรือ ที่โนน จึงเรียกว่า โนนแสนสุขและที่ได้ชื่อว่า หัวสะพาน เพราะว่า ในสมัยก่อนโนนฝั่งด้านหน้าสถานีรถไฟจิระ คือฝั่งศาลากลางจังหวัดนครราชสีมา
พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร
โคสึกิ โมโมโนะสุเกะ
เชอเรีย เบลนดี้
ซันโครว
Saitama (city)
ออก้า นานาเกียร์
ริออน บาสเตีย
อิจิยะ วันดาเล่ โคโทบุกิ
วอลเลย์บอลหญิงชิงแชมป์สโมสรเอเชีย 2022
วอลเลย์บอลหญิงชิงแชมป์สโมสรเอเชีย 2022  เป็นการแข่งขันครั้งที่ 22 ของวอลเลย์บอลหญิงชิงแชมป์สโมสรเอเชีย การแข่งขันกำหนดจัดขึ้นที่เซเมย์ ประเทศคาซัคสถาน ระหว่างวันที่ 24 ถึง 30 เมษายน ค.ศ. 2022 โดยทีมที่ชนะเลิศจะได้สิทธิ์เข้าร่วมวอลเลย์บอลหญิงชิงแชมป์สโมสรโลก 2022
ทีมที่เข้าร่วมการแข่งขัน.
ด้านล่างนี่คือทีมที่เข้าร่วมการแข่งขัน
การแข่งขันจะจัดขึ้นที่ Abay Arena Cultural and Sports Complex ซึ่งตั้งอยู่ในเซเมย์ แคว้นคาซัคสถานตะวันออก
สุดท้ายและตลอดไป
สุดท้ายและตลอดไป  เป็นภาพยนตร์ญี่ปุ่นใน ค.ศ. 2022 กำกับโดย มิจิฮิโตะ ฟูจิอิ โดยได้รับเค้าโครงจากมังงะในชื่อภาษาญี่ปุ่นเดียวกัน ออกฉายในประเทศญี่ปุ่นในวันที่ 4 มีนาคม ค.ศ. 2022 นำแสดงโดย นานะ โคมัตสึ และ เค็นตาโร ซากางูจิ ภาพยนตร์ได้รับการฉายในประเทศไทยและประเทศไต้หวันในวันที่ 2 มิถุนายน และ 10 มิถุนายน ค.ศ. 2022 ตามลำดับ
ฟูจิอิ เคยเป็นผู้กำกับภาพยนตร์ใน ค.ศ. 2019 "เดอะเจอร์นัลลิสต์" ซึ่งได้รับรางวัลเจแปนอะแคเดมีฟิล์ม สาขาภาพยนตร์แห่งปี
มัตสึริได้รับการวินิจฉัยโรคร้ายซึ่งผู้ป่วยส่วนใหญ่มักเสียชีวิตภายใน 10 ปี ระหว่างนี้เธอพบกับคาซูโตะที่งานรวมรุ่นโรงเรียน ทั้งสองพูดคุยกันเรื่องอนาคตต่อจากนี้ของพวกเขา มัตสึริและคาซุตัดสินใจคบหากัน ขณะที่อาการป่วยรักษาไม่หายของมัตสึริเริ่มทวีความรุนแรงขึ้น
ฟูจิอิ ที่เคยเป็นผู้กำกับภาพยนตร์ใน ค.ศ. 2019 "เดอะเจอร์นัลลิสต์" ซึ่งได้รับรางวัลเจแปนอะแคเดมีฟิล์ม สาขาภาพยนตร์แห่งปี กล่าวหลังจากอ่านมังงะต้นฉบับครั้งแรกว่าเขาประทับใจในงานเขียนของโคซากะเป็นอย่างมาก และตั้งใจแน่วแน่ในการผลิตภาคคนแสดงของมังงะ
การถ่ายทำเกิดขึ้นตลอดทั้งปีตามสี่ฤดูกาลในภาพยนตร์ ไดซูเกะ เซกิงูจิ ผู้อำนวยการผลิตเปิดเผยว่าดอกใบไม้ผลิ, หิมะ และทะเลในฤดูร้อนนั้นเป็นการถ่ายทำจริงโดยไม่ใช้เทคนิคพิเศษทางภาพ (visual effects) เพื่อให้ความรู้สึกของนักแสดงสื่อถึงผู้ชมได้อย่างแท้จริง ณ ช่วงเวลานั้น ๆ แม้เป็นเช่นนั้น เงินทุนในการผลิตภาพยนตร์ยังคงไว้ที่เท่าเดิมไม่เปลี่ยนแปลง ฟูจิอิกล่าวเสริม
The Last 10 Years
โคมัตสึ นานะ
Nana Komatsu
ตำบลห้วยยาง (อำเภอบัวใหญ่)
ห้วยยาง เป็นตำบลหนึ่งในอำเภอบัวใหญ่ จังหวัดนครราชสีมา พื้นที่ทั้งหมดอยู่ในความรับผิดชอบของ องค์การบริหารส่วนตำบลห้วยยาง ตั้งอยู่ห่างจากอำเภอบัวใหญ่ประมาณ 15 กิโลเมตร
ตำบลห้วยยาง แบ่งการปกครองออกเป็น 12 หมู่บ้าน คือ
จุดผ่านแดนถาวรบ้านเขาดิน
จุดผ่านแดนถาวรบ้านเขาดิน มีจุดเริ่มต้นมาจากการเปิดจุดผ่อนปรนการค้าในปี พ.ศ. 2540 โดยมีแนวคิดในการยกระดับขึ้นเป็นจุดผ่านแดนถาวรโดยสภาความมั่นคงแห่งชาติ ได้เห็นชอบตามมติของที่ประชุมคณะกรรมาธิการเขตแดนร่วมไทย-กัมพูชาในปี พ.ศ. 2558
ต่อมาได้มีการประกาศกระทรวงมหาดไทย ลงวันที่ 22 กุมภาพันธ์ พ.ศ. 2561 ยกจุดผ่อนปรนการค้าบ้านเขาดินขึ้นเป็นจุดผ่านแดนถาวรบ้านเขาดิน ลงนามโดยนายกรัฐมนตรี และรัฐมนตรีว่าการกระทรวงมหาดไทย โดยทำพิธีเปิดอย่างเป็นทางการเมื่อวันที่ 30 มีนาคม พ.ศ. 2561 โดยผู้ว่าราชการจังหวัดสระแก้ว และผู้ว่าราชการจังหวัดพระตะบองทำพิธีเปิด และทดสอบระบบการผ่านแดนร่วมกัน
จุดผ่านแดนถาวรบ้านเขาดิน เปิดทำการตั้งแต่เวลา 06.00 - 22.00 น. สำหรับผู้ที่ต้องการจะเดินทางผ่านแดนนั้นจะต้องมีเอกสารประจำตัว อย่างใดอย่างหนึ่ง คือหนังสือเดินทาง (Passport) หรือบัตรผ่านแดน (Border Pass)
ตรวจคนเข้าเมืองจังหวัดสระแก้ว เป็นผู้ดูแลรับผิดชอบจุดผ่านแดนถาวรบ้านเขาดิน
จากจังหวัดสระแก้ว เดินทางตามทางหลวงแผ่นดินหมายเลข 317 ลงมาทางทิศใต้มุ่งหน้าจังหวัดจันทบุรี ผ่านตัวอำเภอวังน้ำเย็น ถึงวงเวียนแยกวังน้ำฝน เลี้ยวซ้ายที่ทางหลวงแผ่นดินหมายเลข 3076 จากนั้นไปตามเส้นทาง ผ่านอำเภอคลองหาด และเลี้ยวขวาที่ทางหลวงชนบทหมายเลข สก.4058 ผ่านบ้านเขาดิน และเลี้ยวซ้ายไปตามเส้นทางจนสุดเส้นทางที่จุดผ่านแดนถาวรบ้านคลองลึก
ขนส่งสาธารณะ.
รถโดยสารประจำทางที่เดินทางไปยังจุดผ่านแดนถาวรบ้านเขาดิน ประกอบไปด้วย
อนุสัญญาเจนีวาฉบับที่สาม
อนุสัญญาเจนีวาฉบับที่สาม  หรือเรียกแบบเต็มว่า อนุสัญญาเจนีวาเกี่ยวกับการปฏิบัติต่อเชลยศึก ลงวันที่ 12 สิงหาคม ค.ศ. 1949 (พ.ศ. 2492)  เป็นสนธิสัญญาหนึ่งในสี่ฉบับของอนุสัญญาเจนีวา เพื่อแก้ไขอนุสัญญาเจนีวาเกี่ยวกับการปฏิบัติต่อเชลยศึก ฉบับลงวันที่ 27 กรกฎาคม ค.ศ. 1929 อนุสัญญาให้นิยามถึงการคุ้มครองด้านมนุษยธรรมแก่เชลยศึก มีรัฐภาคีอนุสัญญาฯ ทั้งสิ้น 196 ประเทศ
ภาค 1: บททั่วไป.
ในส่วนนี้ได้บอกถึงวงจำกัดโดยรวมของอนุสัญญา ดังนี้
ภาค 2: การคุ้มครองโดยทั่วไปแก่เชลยศึก.
ในภาคแห่งอนุสัญญานี้ครอบคลุมถึงสถานะของเชลยศึก
ภาค 3: การคุมขัง.
ภาคนี้ถูกแยกเป็นหลายหมวด
หมวด 1 ครอบคลุมถึงการเริ่มต้นแห่งการคุมขัง (ข้อ 17-20) หมวดนี้ได้ระบุถึงข้อมูลที่เชลยศึกต้องให้การ ("นามสกุล, นามตัวและยศ, วันเกิด, และหมายเลขประจำกองทัพ, ประจำกรม, ประจำตัว, หรือหมายเลขลำดับ") และวิธีการสอบสวนที่ต้องปฏิบัติ ("ห้ามมิให้ใช้การทรมานทางร่างกายหรือจิตใจ หรือการบังคับในรูปใด ๆ แก่เชลยศึก") รวมทั้งระบุถึงสิ่งของส่วนตัวที่เชลยศึกสามารถเก็บไว้เองได้และให้เชลยศึกอพยพจากแนวรบโดยเร็วที่สุดเท่าที่จะทำได้
หมวด 2 ครอบคลุมถึงการกักกันเชลยศึก หมวดนี้ถูกแบ่งออกเป็น 8 ส่วน ซึ่งครอบคลุมถึง:
หมวด 3 (ข้อ 49-57) ครอบคลุมถึงประเภทงานที่เชลยศึกอาจสามารถทำได้ โดยคำนึงถึงอายุ เพศ ยศ และความเหมาะสมทางร่างกายและด้วยความประสงค์ งานอันมีลักษณะผิดอนามัยหรือมีความอันตรายจะต้องถูกทำโดยอาสาสมัครเท่านั้น หมวดนี้ยังได้บอกถึงรายละเอียดเกี่ยวกับสถานที่พัก สถานพยาบาล และหากเชลยศึกถูกมอบหมายงานให้บุคคลเอกชน ทางประเทศที่กักคุม เจ้าหน้าที่ทางทหาร และผู้บัญชาการค่ายที่เชลยศึกสังกัดอยู่จะต้องเป็นผู้รับผิดชอบ ในส่วนของค่าแรงจะถูกครอบคลุมในข้อ 62 ของหมวดถัดไป
หมวด 4 (ข้อ 58-68) ครอบคลุมเกี่ยวกับรายได้ทางการเงินของเชลยศึก
หมวด 5 (ข้อ 69-74) ครอบคลุมถึงความสัมพันธ์ของเชลยศึกกับภายนอก หมวดนี้ได้ครอบคลุมในเรื่องของความถี่ที่เชลยศึกสามารถไปรับ-ส่งจดหมาย รวมถึงพัสดุ ทางประเทศที่กักคุมเชลยศึกสามารถตรวจข้อความหรือตั้งข้อจำกัดต่าง ๆ แก่จดหมายทุกฉบับได้ หากแต่ต้องปฏิบัติให้เร็วที่สุดเท่าที่จะทำได้
หมวด 6 ครอบคลุมถึงความสัมพันธ์ระหว่างเชลยศึกกับเจ้าหน้าที่ ถูกแบ่งย่อยออกเป็นสามส่วน
ภาค 4: ความสิ้นสุดแห่งการคุมขัง.
หมวด 1 (ข้อ 109-117) ครอบคลุมการส่งตัวกลับประเทศเดิมโดยตรงและการพักอาศัยในประเทศที่เป็นกลาง
หมวด 2 (ข้อ 118-119) ครอบคลุมการปล่อยตัวและการส่งตัวเชลยศึกกลับประเทศเดิมเมื่อยุติการสู้รบแล้ว
หมวด 3 (ข้อ 120-121) ครอบคลุมการตายของเชลยศึก
ภาค 5: สำนักงานสนเทศ และสมาคมบรรเทาทุกข์เชลยศึก.
สำนักงานสนเทศเป็นองค์กรที่ต้องถูกตั้งขึ้นในอำนาจของภาคีคู่พิพาทแต่ละฝ่าย เพื่ออำนวยความสะดวกในการแบ่งปันข้อมูลโดยภาคีคู่สงครามและฝ่ายกลางตามที่บทบัญญัติแห่งอนุสัญญาเจนีวาฉบับที่สามได้บัญญัติไว้ ซึ่งจะสอดคล้องกับ "ให้จัดตั้งสำนักตัวแทนสนเทศกลาง ... ในประเทศที่เป็นกลาง" เพื่อทำหน้าที่เป็นสะพานเชื่อมให้แก่ฝ่ายอำนาจที่เชลยศึกได้เป็นพันธมิตรไว้ โดยบทบัญญัติในส่วนข้างต้นอยู่ในข้อ 122 ถึง 125
สำนักตัวแทนสนเทศกลางสำหรับเชลยศึกถูกตั้งขึ้นภายใต้กาชาด
ภาค 6: การปฏิบัติตามอนุสัญญา.
ประกอบด้วยสองหมวด
หมวด 1 (ข้อ 126-132) บททั่วไป
หมวด 2 (ข้อ 133-143) บทสุดท้าย
ตำบลเสมาใหญ่
เสมาใหญ่ เป็นตำบลหนึ่งในอำเภอบัวใหญ่ จังหวัดนครราชสีมา พื้นที่ทั้งหมดอยู่ในความรับผิดชอบของ องค์การบริหารส่วนตำบลเสมาใหญ่ ตั้งอยู่ห่างจากอำเภอบัวใหญ่ประมาณ 12 กิโลเมตร
ตำบลเสมาใหญ่ แบ่งการปกครองออกเป็น 11 หมู่บ้าน คือ
ตำบลดอนตะหนิน
ดอนตะหนิน เป็นตำบลหนึ่งในอำเภอบัวใหญ่ จังหวัดนครราชสีมา พื้นที่ทั้งหมดอยู่ในความรับผิดชอบของ องค์การบริหารส่วนตำบลดอนตะหนิน ตั้งอยู่ห่างจากอำเภอบัวใหญ่ประมาณ 14 กิโลเมตร
ตำบลดอนตะหนิน แบ่งการปกครองออกเป็น 13 หมู่บ้าน คือ
ฮาบารอฟสค์
ฮาบารอฟสค์  เป็นเมืองที่ใหญ่ที่สุดและเป็นศูนย์กลางการปกครองของดินแดนฮาบารอฟสค์ ประเทศรัสเซีย ตั้งอยู่ห่างจากชายแดนจีน-รัสเซีย 30 กิโลเมตร (19 ไมล์) ที่จุดบรรจบกันของแม่น้ำอามูร์และอุสซูรี ประมาณ 800 กิโลเมตร (500 ไมล์) ทางเหนือของวลาดีวอสตอค นอกจากนี้ยังเป็นเมืองทางตะวันออกที่ไกลที่สุดที่มีประชากรมากกว่าครึ่งล้านคนในรัสเซีย เมืองนี้เป็นศูนย์กลางการบริหารของเขตสหพันธ์ตะวันออกไกลของรัสเซียตั้งแต่ ค.ศ. 2002 จนถึงเดือนธันวาคม ค.ศ. 2018 เมื่อวลาดีวอสตอคเข้ารับตำแหน่งแทน เป็นเมืองที่ใหญ่ที่สุดในรัสเซียตะวันออกไกล โดยแซงหน้าวลาดิวอสตอคใน ค.ศ. 2015 จากสำมะโนปี 2010 มีประชากร 577,441 คน เดิมชื่อ "Khabarovka" (จนถึง พ.ศ. 2436) ตามปกติของภายในของรัสเซียตะวันออกไกล ฮาบารอฟสค์มีสภาพอากาศที่รุนแรงและมีฤดูกาลที่แปรปรวนอย่างมาก ส่งผลให้ฤดูหนาวมีอากาศหนาวเย็นและค่อนข้างร้อนและชื้นในฤดูร้อน
องค์ประกอบทางชาติพันธุ์ (2010):
ตำบลโนนทองหลาง
โนนทองหลาง เป็นตำบลหนึ่งในอำเภอบัวใหญ่ จังหวัดนครราชสีมา พื้นที่ทั้งหมดอยู่ในความรับผิดชอบของ องค์การบริหารส่วนตำบลโนนทองหลาง ตั้งอยู่ห่างจากอำเภอบัวใหญ่ประมาณ 12 กิโลเมตร
ตำบลโนนทองหลาง แบ่งการปกครองออกเป็น 15 หมู่บ้าน คือ
ชีตา
ชีตา (; , บูเรียต: Шэтэ (Shete), มองโกเลีย: Чит (Chit)) เป็นเมืองและศูนย์กลางการปกครองของดินแดนซาไบคัลสกี ประเทศรัสเซีย ตั้งอยู่บนเส้นทางรถไฟสายทรานส์-ไซบีเรีย ทางตะวันออกของอีร์คุตสค์ประมาณ 900 กิโลเมตร (560 ไมล์)
ชีตาตั้งอยู่ที่จุดบรรจบกันของแม่น้ำชีตาและแม่น้ำอินโกดา ซึ่งอยู่ระหว่างเทือกเขายาโบลนอยทางทิศตะวันตกและเชอร์สกีเรนจ์ไปทางทิศตะวันออก มีทะเลสาบกีนอนตั้งอยู่ทางทิศตะวันตกภายในเขตเมืองและระบบทะเลสาบอีวาน-อารัคลีย์ เป็นกลุ่มของทะเลสาบที่ตั้งอยู่ประมาณ 50 กิดลเมตร (31 ไมล์) ทางตะวันตกของชิตา
Chita, Zabaykalsky Krai
แลนด์มาร์ค 81
Landmark 81
ตำบลกุดจอก (อำเภอบัวใหญ่)
กุดจอก เป็นตำบลหนึ่งในอำเภอบัวใหญ่ จังหวัดนครราชสีมา พื้นที่ทั้งหมดอยู่ในความรับผิดชอบของ องค์การบริหารส่วนตำบลกุดจอก ตั้งอยู่ห่างจากอำเภอบัวใหญ่ประมาณ 8 กิโลเมตร
ตำบลกุดจอก แบ่งการปกครองออกเป็น 14 หมู่บ้าน คือ
ตำบลด่านช้าง (อำเภอบัวใหญ่)
ด่านช้าง เป็นตำบลหนึ่งในอำเภอบัวใหญ่ จังหวัดนครราชสีมา พื้นที่ทั้งหมดอยู่ในความรับผิดชอบของ องค์การบริหารส่วนตำบลด่านช้าง ตั้งอยู่ห่างจากอำเภอบัวใหญ่ประมาณ 5 กิโลเมตร
ตำบลด่านช้าง แบ่งการปกครองออกเป็น 11 หมู่บ้าน คือ
ตำบลขุนทอง
ขุนทอง เป็นตำบลหนึ่งในอำเภอบัวใหญ่ จังหวัดนครราชสีมา พื้นที่ทั้งหมดอยู่ในความรับผิดชอบของ องค์การบริหารส่วนตำบลดอนขุนทอง ตั้งอยู่ห่างจากอำเภอบัวใหญ่ประมาณ 10 กิโลเมตร
ตำบลขุนทอง แบ่งการปกครองออกเป็น 12 หมู่บ้าน คือ
ตำบลหนองแจ้งใหญ่
หนองแจ้งใหญ่ เป็นตำบลหนึ่งในอำเภอบัวใหญ่ จังหวัดนครราชสีมา พื้นที่ทั้งหมดอยู่ในความรับผิดชอบของ องค์การบริหารส่วนตำบลหนองแจ้งใหญ่ ตั้งอยู่ห่างจากอำเภอบัวใหญ่ประมาณ 3.5 กิโลเมตร
ตำบลหนองแจ้งใหญ่ แบ่งการปกครองออกเป็น 10 หมู่บ้าน คือ
องค์ชายหงโจ้ว
กากถั่วเหลือง
กากถั่วเหลือง จัดเป็นกากพืชน้ำมันชนิดหนึ่ง โดยทั่วไปเป็นผลพลอยได้จากการผลิตน้ำมันถั่วเหลืองโดยการบดอัดและ/หรือการสกัด ในถั่วเหลือง 100 ส่วน ให้น้ำมันถั่วเหลืองประมาณร้อยละ 20 และกากถั่วเหลืองร้อยละ 80 กากถั่วเหลืองที่ผ่านการบดอัดและสกัดน้ำมันออกแล้วส่วนใหญ่ใช้ในอาหารทั้งอาหารมนุษย์และอาหารสัตว์ โดยหลักการใช้เป็นอาหารเสริมโปรตีนในการเป็นแหล่งพลังงานที่ใช้ในการเผาผลาญของร่างกาย
กากถั่วเหลืองที่นำมาใช้เป็นอาหารโดยเฉพาะในการขุนสัตว์มักผ่านความร้อนในระหว่างการผลิตก่อนใช้เป็นอาหาร เพื่อทำลายสารยับยั้งฮอร์โมนทริปซิน (trypsin inhibitors) ในถั่วเหลือง ซึ่งสารนี้เป็นตัวรบกวนการย่อยและดูดซับโปรตีน
การใช้ในอาหารสัตว์.
จากข้อมูลทั่วโลก กากถั่วเหลืองประมาณร้อยละ 98 ถูกใช้เป็นอาหารสัตว์